**Niekoľko myšlienok Petra Kasalovského pred príhovorom Jána Šályho**

Dámy a páni,

Príprava klubových tém nie je jednorázovou záležitosťou, ale vo väčšine prípadov trvá niekoľko mesiacov. Aby sme neopakovali módne formulácie, podnety a výzvy, ale nachádzali takpovediac zmysluplnejšiu pravdu. Tak tomu je aj s úvahou Jána Šályho. Eko-teroristi, to je téma, ale väčšou a priam nebotyčnou je klimatická zmena, za ktorú je zodpovedná človek a jeho aktivity. A v konečnom dôsledky tie priemyselne najvyspelejšie štáty, resp. regióny.

Ten celosvetový blázinec okolo „klimatickej zmeny“ je marketingovo zvládnutý, ale aj nasmerovaný tam, kde sa kľúčové problémy bezpečnosti sveta dostávajú na slepú koľaj. Nepopierame, že niektoré výroby sú zdraviu a pre prírodu škodlivé, ale, dámy a páni, človek predsa svojou činnosťou nie je silnejší ako zákony a zákonitosti kozmické. I keď z hľadiska sociálno-ekonomického, využívanie niektorých „neželaných“, či už prekonaných surovín a technológií je finančne efektívnejšie.

Svet – Zem ako zaznelo kedysi v jednom z českých filmov z úst Miloša Kopeckého je zapadákovom Vesmíru. Je to síce pravda, ale ľudstvo v ňom dospelo na súčasnú civilizačnú, a teda aj technologickú úroveň. Zabezpečovanie rozvoja a podmienok pre život 20 miliárd ľudí začína byť a v niektorých štátoch sveta sa deje sofistikovanejšie ako v prvých dvoch decéniach 21. storočia. Skromne sa nazdávame, že hlavným problémom je odpad – v nejednom prípade toxický - z výrob a zo života pozemšťanov.

Tešíme sa, že naše členstvo a verejnosť, ktorá navštevuje našu [www.hospodarskyklub.sk](http://www.hospodarskyklub.sk), toto akceptuje a vidí za roh. Nominácia dizajnerky Lenky Petrákovej, ktorá pôsobí v Londýne, na „Mierovú cenu zo Slovenska 2015“ to potvrdzuje. Stvorila výnimočný projekt na ochranu a tvorbu životného prostredia plávajúcej stanice na likvidáciu odpadu vo vodách oceánskych „The 8th Continent“. Projekt jestvuje, ale, koľko je takýchto staníc ?! Že by nejestvovali štáty, ktorých vody sú plné odpadu ?!

Svet ľudí ako tak prijal záväzky, chce zlepšiť svoje správanie sa voči prírode. Splnenie týchto záväzkov nemusí byť podstatné, keď klimatické zmeny nie sú závislé na človeku, na jeho vzťahu k prírode, na jeho ochrane a tvorbe životného prostredia, tobôž nie na aktivitách slečny Thunbergovej. V ošiali nedávnej celosvetovej klimatickej konferencie v Glasgowe sme nepočuli „Pani Vedu“, ktorá nepodala komplexnú informáciu – správu o tom, ako to je vlastne s vplyvom konkrétnej ľudskej činnosti na životné prostredie.

V tejto súvislosti a so zreteľom na obsah úvahy Jána Šályho som si pripomenul /a našťastie aj vo svete sa našlo niekoľko vedcov/, či tak náhodou klimatické zmeny sa nedejú preto, že sme na Zemi a tá je vo Vesmíre a pod vplyvom kozmických zákonov. Túto otázku sme riešili so psychiatrom MUDr. Stanislavom Pivárčim pred 48 rokmi a boli sme označení za šarlatánov.

V denníku Smena sme zverejnili seriál o interdisplinárnom vedcovi, biofyzikovi, zakladateľovi heliobiológie a aero-ionizácie Alexandrovi Leonidovičovi Čiževskom /1897-1964/. Mal svetové renomé. Už v 20-tych rokoch v bývalom Sovietskom zväze prichádzal s poznatkami o tom, čo všetko sa deje a bude diať na Zemi v dôsledku slnečnej činnosti. Dokázal vplyv Slnka na biologické procesy a vplyv ionizovaného vzduchu na biologické procesy a živé bytosti. Zistil a dokázal tzv. slnečnú stopu.

Objavil štatistické zákonitosti potvrdzujúce vplyv slnečnej aktivity na život na Zemi, či na všetko živé aj „neživé“ na Zemi. Pred deväťdesiatdeväť rokmi vysvetlil vplyv elektrických, magnetických, elektromagnetických perturbacií na vznik, šírenie a intenzitu epidémií...

Za tento seriál sa nám dostalo odmeny. Renomovaný a populárny český astronóm pôsobiaci na Slovensku doc. Dr. Záviš Bochníček, CSc. /1920-2002/ nás vtedy verejne označil za šarlatánov.  Spochybnil fakty, ktoré sme vtedy zverejnili. Predovšetkým 25-ročnú štatistiku výskytu chorôb, ktoré mali kvalitatívne rovnakú sinusoidu a s rovnakými minimami a maximami, aj v bývalej ČSSR ako to „pradávno“ vyznačil Čiževskij. Učinil tak v prípade cholery už v roku 1924. Iba dve nemoci mali iný priebeh z časového hľadiska, resp. pokiaľ si spomínam. Nie však kvalitatívne.

Je tu teda otázka, ktorá bola pretraktovaná už aj v súvislosti s Covid-19, čuduj sa Svet, tak americkými vedcami v roku 2018 pri návšteve laboratória vo Wu-chane, či sa vrcholy epidémií infekčných onemocnení opakujú v rytme slnečnej cykličnosti a aktivity – viditeľnej vo forme slnečných škvŕn a teda v merateľnej porušenosti tzv. K indexov. Nebolo by prezieravé myslieť v dobe vzniku a spomalení víru – vírusov na prijatie sofistikovaných akcií. Je tu predsa „pradávna“ historická pravda, že pri zvýšení slnečnej činnosti cholerové epidémie naberali všeobecný a vskutku hrôzostrašný charakter.

**Dámy a páni,**

sme svedkami, že niekto proste zistil, že sa dá zarábať aj na ekológii. Ovládnuť zdroje a ovládnuť ľudí a naše životy. Proste dokonalá diktatúra, ktorá nenúti ľudí mať výčitky svedomia. Vzniklo manipulátorstvo v praxi. Na toto sú využité nevzdelane manipulovateľné osoby, ktoré premenili ekoaktivizmus na ekoterorizmus. Škála vedeckých informácií o vzájomných súvislostiach prírody, spoločnosti a človeka, ďaleko presahuje chápanie súčasných ekoaktivistov. Preto sa ekoaktivizmus  postupne premenil na ekoteror a následne splodil eko teroristickú inkvizíciu. Tá v pozadí zabezpečuje riadenie konkurenčného boja medzi korporáciami a je nimi financovaná za účelom maximalizácie zisku, udržania korporátneho systému a dolárovej pumpy nad vodou.

Čo ciele a vyjadrenia novodobých zakuklených inkvizítorov vlastne znamenajú a aké sú ? Ciele sú takéto :  -Obmedzenie národnej suverenity pri rozhodovaní a najmä o nerastných zdrojoch; - Obmedzenie vlastníctva nerastných zdrojov štátom aj na svojom území; - Obmedzenie národnej sebestačnosti vo výrobe elektrickej energie; - Obmedzenie výroby, dostupnosti a diverzity elektrickej energie štátu; - Obmedzenie cestovania leteckou premávkou; -Obmedzenie cestovania individuálnou auto-moto prevádzkou; - Obmedzenie práva na reguláciu potravín z iných štátov na svoje územie; - Obmedzenie ľudských práv.

Ekológia je v prvom rade daná spôsobom, akým vyrábame rozdeľujeme a spotrebovávame, preto vedecky zdôvodnené väzby majú iný charakter než, aký je prezentovaným globálnym systémom  ekoteroru. Skutočné problémy sú desaťročia riadené systémom  podivných spolkov korporačného kapitálu. O tomto a o niektorých technických a kvantitatívnych problémoch  k ekonomike energetických zdrojov vystúpi  Dr. Šály. Spomenie prírodné planetárne podmienky ako je postavenie Zeme vo Vesmíre. Aký je energetický príkon planéty. To môže spôsobiť zvýšenie sopečnej a geotermálnej činnosti ? Samozrejme aj iné zmeny klímy okrem priemyselnej činnosti. Potom je tu aj striedanie geologických dôb na planéte, atď. Otázka nových energetických zdrojov, nových materiálov častokrát nebezpečných, ktoré patria k najviac utajovaným informáciám v jadrovej energetike. Materiály nových štiepnych reaktorov a tiež vo vývoji termojadrových zdrojov. Neobjasnená  je otázka hraničného výkonu budovaných energetických zdrojov únosných pre planétu.

Jestvuje „Environmentálna inkvizícia  a došlo na  omilostenie jadrovej energetiky?“ alebo o energetike a energiách ako takých

**Vážené dámy a páni.**

Posledné 2 roky sa pred nami rozprestrel zeleno - kovidový močiar. Aby sme dovideli na jeho dno musíme ho zbaviť mediálno-politickej žaburiny. Prvú časť močiara by som pracovne nazval eko-močiar. Ten nás bude zaujímať v súvislosti s témou jadrovej ekonomiky, ktorej súčasťou je aj jadrová energetika.

Tú druhú časť močiara mnohí ľudia pracujúci v cyberpriestore, nazvali kovidárium. Aj keď obe časti prechodne spolu súvisia, tak druhej časti sa budeme venovať až v čase, keď tento svet začne používať relevantné zdravotné informácie potrebné pre riadenie reálnych zdravotných procesov v spoločnosti.

Každá dobrá poviedka, rozprávka, teda aj vystúpenie, začína ukotvením príbehu v priestore, čase a definovaním hrdinov. V našom prípade bude hrdinom jadrová energetika, ktorá má svoje miesto v spoločnosti. Len vďaka energiám sme schopný vykonávame naše životné funkcie. Náš mozog predstavuje okrem informačno-riadiacej jednotky našich zmyslov a nervovej sústavy, aj značnú spotrebu energie. Asi 1/5 kalorickej spotreby nášho teľa. Dospelý človek preto vyžaduje denný príjem energie na úrovni 2200-2600 kcal. Nechajme človeka svojmu energetickému osudu a venujme sa spoločnosti.

Naša spoločnosť je ponorená v oceáne energie, kde napríklad zo Slnka dopadá na Zem žiarenie výkonom 174 PentaWatov (174 x 1 021 W). Zaujímavá je aj spotreba energie našej Zeme. Tá dosahuje ročne príkon energeticky vyrobený na úrovni roka 2002. Na zemský povrch dopadne za rok dvakrát viac energie, než sa získalo počas celej doby využívania všetkých fosílnych palív. Táto energia je však riedka a závislá na dennej dobe. V našich zemepisných podmienkach energia dopadajúca na plochu 1m2 dosahuje hodnotu 1000 až 1250 kWh/rok. To je pomerne dosť.

Uvediem príklad: pri 100%-nom zachytení slnečnej energie by nám vystačili 3m2 plochy pre celoročnú spotrebu kúrenia a teplej vody v rodine.

V úvode som spomenul časový aspekt tohto vystúpenia. Náš hospodársky klub už venoval pozornosť okrem iných tém aj jadrovej energetike. Naposledy to bolo v roku 2020. Tu spomeniem prednášku RNDr. Vladimíra Wagnera, CSc. , ktorej obsah sa dotýkali vývoja jadrovej chémie a energetiky. Už vtedy jadrové zariadenia IV. generácie chladené olovom a bizmutom boli nasmerované na uzavretý cyklus jadrového paliva. Momentálne sa pozornosť sveta sústreďuje na oblasť termojadrovej syntézy, ako medzinárodného projektu. Postup vývoja a výskumu je však pomalý, ale o tom inokedy.

Pre začiatok pojednania pripomeniem, že kompaktný kovom chladený jadrový reaktor bol vyvinutý pre potreby ruských strategických námorných síl, hlavne ponoriek. Zaostávanie Západu po tlakom ekologických nezmyslov, ale aj havárii jadrových zariadení v posledných dekádach, viedlo k utlmeniu vývoja a zatváraniu jadrových elektrární. Tým že sa technologický vývoj jadrových zdrojov na Západe zastavil nepriamo vedie aj k zníženiu jadrovej bezpečnosti. Ak však na Západe zvíťazí rozum nad chamtivosťou, potom sa Rusku otvoria nové perspektívy vzhľadom na jeho výlučné kompetencie v oblasti jadrovej energetiky. Rusko  má totiž schopnosť realizovať uzavretý cyklus jadrového paliva. Práve teraz študujem novú stratégiu budúcej  energetiky Ruska, ktorá okrem iného predpokladá aj odbery „vyhorených článkov“ z jadrových reaktorov Francúzska a iných krajín sveta. Tu sa počíta so začlenením takéhoto materiálu do spomínaného uzavretého jadrového cyklu. Že to v Rusku nikdy nebola len papierová záležitosť, uvediem na dvoch príkladoch.

Už v roku 1963 tzv. križujúca jadrová ponorka K-27 (projekt č 645) s jadrovým reaktorom chladeným kvapalným kovom úspešne prešla testami. Potom v roku 1964 podnikla dlhú plavbu okolo rovníkového pásu, počas ktorej prekonala 12 278 míľ za 51 dní, bez vyplávania na hladinu.

Jedným z vývojovo pokročilých mierových projektov jadrových zdrojov IV. generácie je BREST. Uvádzam ho ako druhý príklad. Ide o projekt jadrového reaktora fungujúceho na rýchlych neutrónoch s olovnatým chladivom, dvojokruhovým prenosom tepla do turbíny a super kritickými parametrami pary. Projekt sa realizuje formou výstavby demonštračného komplexu pozostávajúceho zo závodov na prepracovanie vyhoreného jadrového paliva v uzavretom palivovom cykle a experimentálneho reaktora BREST-OD-300. Okrem toho v čisto teoretickej rovine už existujú projekty na  reaktory V. generácie, ale tie sú zatiaľ v krátkodobom horizonte považované za materiálovo neuskutočniteľné.

Z toho čo som načrtol je vidieť, že ľudstvo je neustále traumatizované hladom po energiách. A tak sa niet čo čudovať, že otázkami energií sa desaťročia na Západe zaoberá napríklad Rímsky klub, v USA to bolo neverejné sedenie globalistov v Santafé v roku 2009 financované Rockefelerovou nadáciou a v súčasnosti aj nadáciou Gatesových. Dnes je to aj Davoské fórum profesora Schwaba a jeho Veľký Reset. Sú to desiatky správ a tisícky strán plánovania stratégie prežitia globálneho kapitálu narážajúceho na problémy prírodno-spoločenských bariér vývoja ľudstva. V štruktúre materiálov týchto sedení nájdeme tieto základné okruhy strategického plánovania, ktorých neblahé výsledky dnes žneme.

1. V prvom rade je to otázka vlastnej bezpečnosti globálneho kapitálu pred sociálnymi pohybmi.
2. Bezpečnosť zachovania dolárového finančného systému a vlastníctva bánk.
3. Priemyselná výroba a jej surovinová, energetická a informačná bezpečnosť.
4. Vývoj a použitie technológií umelej inteligencie v riadiacich procesoch spoločnosti.
5. Riadenie klímy a klimatických procesov na planéte.
6. Riešenie demografických problémov planéty s preľudnením a distribúciou pracovnej sily

**Vážene dámy a páni**,

To nie sú hoaxy z minulosti, to je dnešná realita. Dokonca realita plánovaná na desiatky rokov. To, že každý problém obsiahnutý v správach týchto elitných klubov je naliehavý, ukážem na jenom údaji týkajúci sa našej problematiky. V týchto správach sa stretneme s pojmom index energetickej účinnosti. To je údaj zahrňujúci všetky ohavnosti celej energetickej problematiky zdrojov energie, vyjadrený v určitom pomere. Zdá sa, že sa tomu údaju sa veriť dá. Spomeniem preto len niektoré indexy z rozsiahlej ponuky týchto klubov.

Tak napríklad uhlie je vyjadrené pomerom 5:1 a na ňom, ako vieme, prebehla celá priemyselná revolúcia. Uhľovodíkové zdroje vôbec majú podobný pomer a tiež jadrová energetika. Samozrejme že sa tu sa prejavuje kolísanie indexu zmenami cien energií na trhu, ale ten pomer ostáva aj tak relatívne stály. Taká geotermálna energetika má pomer 4:1. Už spomínané slnečné zdroje sú perspektívne hodnotené indexom 3:1. Hit modernej doby, lítiové batérie, má index 7:1 – ide najmä batérie v automobiloch. Veterné elektrárne až 17:1.

Z uvedeného vidno, že pre stabilitu a dostupnosť energetických zdrojov sa zatiaľ javí jadro, nafta, plyn, ako masovo použiteľné riešenie. Napriek módnemu šialenstvu ekoteroristov  s tzv. uhlíkovou stopou, čo nie je nič iné ako ekonomicky vzaté, produkt nekapitálového konkurenčného boja na globálnom trhu. Aj preto je treba uvažovať aj o iných príčinách otepľovania planéty. Napríklad výbuchy sopiek dokázali zmeniť klímu natoľko, že došlo k zániku civilizácii. Potom je tu dnes mimoriadne silné slnečné maximum 11 a 22 ročnej aktivity, s vrcholom niekde v roku 2025 a iné faktory geofyzikálneho vývoja Zeme. Otepľovanie dvíha geotermálnu a vulkanickú úroveň aktivity. Aj súčasný prechod slnečnej sústavy galaktickým rovníkom môže tiež znamenať zvýšený energetický príkon z vesmíru.

To, že okrem energetických problémov nežijeme v politickom vzduchoprázdne, tak Európska únia musela v poslednom roku vziať na milosť aj jadrovú energetiku. Po ekonomickom vytriezvení, si mnoho štátov EÚ uvedomilo, že jadrová energia bude napriek všetkým politickým excesom naordinovaných globálnym kapitálom, ešte dlho nízko uhlíkovou alternatívou k iným zdrojom energie. Energia sa teda po nezmyselných vzájomných hospodárskych sankciách stala budúcim nástrojom kolonializácie krajín a súčasťou hybridných vojen.

Podľa štatistík a nie len Eurostatu, štruktúra energetických zdrojov je v 13-tich zo všetkých  členských štátov závislá aj na jadre. Strop v EÚ je na úrovni 26 % výroby elektrickej energie. V dôsledku černobyľskej katastrofy v roku 1986 a jadrovej katastrofy v japonskej Fukušime v roku 2011 sa jadrová energia stala politicky veľmi kontroverznou. Napríklad Nemecko a Rakúsko sa vydalo na odmietavú cestu k jadru. Treba spomenúť aj dočasné zatvorenie dvoch belgických reaktorov po tom, čo boli objavené trhliny v ich nádržiach. To popularite jadra nepridalo. Zatiaľ je na členských štátoch ako sa rozhodnú, či vo svojom energetickom mixe využijú jadrovú energiu alebo nie. Dôležité je aj zaistenie bezpečnej manipulácie s jadrovým, palivom, odpadom, likvidácie, údržby a inovácií jadrových elektrární.

Keďže Slovensko je súčasťou Európskej únie, pokúsim sa v závere vystúpenia posúdiť možnosti podielu na medzinárodnej deľbe práce v oblasti jadrovej energetiky. Myslím, že pri súčasnom nekompetentnom spôsobe riadenia štátu, rozvoj takého zapojenia bude viac ako problematický. Napriek tomu, možnosti tu sú. Slovenské energetické strojárne akciová spoločnosť Tlmače, je podnik založený na know-how vysokokvalifikovaných zamestnancov so 70-ročnými skúsenosťami v odbore energetiky a aj na spokojných zákazníkoch na celom svete.

Nebudem spomínať dobu dávno minulú, ale my postarší pamätníci klubu vieme, že už v roku 2007 sa SES Tlmače presadili na novom juhoamerickom trhu v Čile podpisom kontraktov na dodávku kotlov , každý s výkonom 1215 t/h, pre elektrárenské spoločnosti Colbun S.A. a ENDESA pre bloky 370 MW.

Pri energetických dodávkach treba spomenúť aj zariadenia pre jadrovú energetiku. Tie znamenali zavedenie technológií ťažkého obrábania a manipuláciu obrobkov až do 200 ton. Sem patria dodávky pre primárny a sekundárny okruh jadrových elektrární s reaktormi typu VVER 440 a VVER 1000.

Dnes je pozícia strojární stále silná a to aj na lokálnom trhu - na Slovensku aj v Českej republike. Dobrá je trhová pozícia v Srbsku, na Kube, v Turecku, na Ukrajine, v Brazílii (to sú teritóriá s trhovým podielom SES viac ako 10 %).

Spoločnosť zabezpečuje komplexný systém služieb v energetike ako je vývoj, výroba, projektovanie, montáž a uvedenie zariadení do prevádzky.

Čo povedať záverom. Na systéme takýchto podnikov, ale aj vlastných energetických, materiálových zdrojov, je možné opäť postaviť na nohy zdevastované národné hospodárstvo Slovenska. To samozrejme bez odbornej a systematickej práce nejde urobiť nikde na svete. Slovensko kedysi vykročilo smerom k jadrovej energetike, vývozu priemyselných celkov, potravinovej bezpečnosti a tak má stále ešte možnosť vlastného rozvoja.

Napriek hrubým privatizačným chybám a výpredajom po roku 1989, ktoré zapríčinili konkrétny ľudia, zápasíme s doteraz nepotrestaným rozkrádačkami štátneho majetku Slovenskej republiky. Žiaľ rozkrádanie majetku štátu v ktorom dnes vláda úspešne pokračuje a nástup svetovej hospodárskej zimy, túto cestu znemožní na desiatky rokov.

Vážené dámy a páni je tu záver roka a preto mi dovoľte popriať všetko dobré vám, aj rodinám k Vianociam a novému roku 2022.